Diari Oficial de la Generalitat Valenciana


Sumari del DOGV 3994, del 08-05-2001 (2001/3822)

Bases per a la provisió d'una plaça de conserge escolar de la plantilla de personal laboral fix de l'Ajuntament de Benifaió.
----------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3822


Data del document
:   03-04-2001

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * concurs administratiu
    * administració local
    * personal de serveis

Bases per a la provisió d'una plaça de conserge escolar de la plantilla de personal laboral fix de l'Ajuntament de Benifaió. [2001/S3822]
  
La Comissió de Govern, en sessió celebrada el dia 29 de març de 2001, acordà aprovar las següents:
  
Bases per a la provisió d'una plaça de conserge escolar de la plantilla de personal laboral fix de l'Ajuntament de Benifaió.
  
Primera. Objecte, denominació i característiques de la plaça que es convoca
  
L'objecte de la present convocatòria és la provisió d'una plaça de conserge de grup escolar vacant en la plantilla de personal laboral fix d'aquest ajuntament i que figura en l'oferta d'ocupació pública d'aquest ajuntament de 2000 (BOE núm. 262, d'1.11.2000).
  
Segona. Sistema de selecció
  
El sistema de selecció serà per concurs oposició lliure.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup E, en la quantia que establisca la Llei de Pressupostos Generals de l'Estat, i respecte a les retribucions complementàries, les assenyalades per al lloc de treball en la relació de llocs de treball d'aquesta corporació.
  
Quarta. Jornada de treball i funcions
  
La jornada de treball serà de 40 hores setmanals, de conformitat amb el Conveni del Personal Laboral d'aquest ajuntament, i el règim d'horaris serà l'assignat al lloc de treball, segons les necessitats del servici.
  
Les funcions seran les específiques del lloc de treball i en concret les següents, segons el Reglament de Règim Interior del Col·legi corresponent, les ordres del director del centre i de la corporació municipal:
  
a) Obrir el centre a les 08.50 del matí i a les 14.50 de la vesprada.
  
b) Obrir les portes 5 minuts abans de l'hora d'eixida.
  
c) Tancar les portes del col·legi 10 minuts després de les hores d'entrada i eixida.
  
d) Fer sonar la sirena a les hores d'entrada i eixida de classe i de les recreacions.
  
e) Portar i arreplegar la correspondència oficial del centre, encarregat del telèfon i règim de visites.
  
f) Passar les notificacions de caràcter oficial a requeriment de l'equip directiu.
  
g) Revisar, una vegada hagen eixit els alumnes, totes les classes i la resta de dependències, i assegurar-se que portes, finestres i llums estiguen apagades o tancades.
  
h) Mantindre i conservar en bon estat les instal·lacions del centre escolar. Davant de qualsevol avaria de tipus mecànic, intentarà donar-li solució en primera instància i donarà part a l'Ajuntament, amb coneixement de l'equip directiu, perquè se solucione.
  
i) Col·laborar en la primera cura d'accidents i acompanyar al seu domicili els alumnes que no tinguen telèfon.
  
j) Impedir el pas de pares, familiars o tutors a les entrades, excepte als representants d'alumnes de 3 anys o d'alumnes discapacitats.
  
k) Treballs de reprografia i altres tasques de suport al personal docent.
  
l) Qualsevol altra tasca que li siga assignada pel director del centre o per la corporació municipal dins de l'àmbit de les funcions pròpies del lloc de treball.
  
m) En els períodes d'inactivitat lectiva podran assignar-se al titular del lloc de treball altres funcions diferents o altres llocs de treball del mateix nivell i característiques semblants.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits referits a l'últim dia de presentació d'instàncies:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea.
  
b) Tindre complits 18 anys i no excedir de l'edat de jubilació.
  
c) Estar en possessió del títol de certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà de certificat expedit a l'efecte per l'administració competent en cada cas.
  
d) No patir malaltia o defecte físic que impedisca l'acompliment de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria per mitjà de dictamen expedit, en data posterior a la publicació de les presents bases en el Butlletí Oficial de la Província de València i amb anterioritat a l'inici de les proves selectives, per un equip multiprofessional competent, conforme al que estableix l'article 38.3 de la Llei 13/1982, de 7 d'abril.
  
 e) No haver estat separat per mitjà d'expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
L'aspirant que resulte seleccionat se sotmetrà al règim d'incompatibilitats vigent.
  
Sisena. Forma i termini de presentació d'instàncies
  
Les instàncies sol·licitant prendre part en la present convocatòria es dirigiran a l'alcaldessa presidenta de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància-model que es facilitarà en les oficines municipals situades en la plaça de l'Ajuntament núm. 15, planta segona, de 09.00 a 14.00 hores, durant el termini de 20 dies naturals a partir de l'endemà de l'última publicació d'aquestes bases en el Boletín Oficial del Estado.
  
A la instància s'acompanyarà:
  
Fotocòpia del document nacional d'identitat.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. Dita resolució únicament es publicarà en el Butlletí Oficial de la Província de València i en el tauler d'anuncis de l'ajuntament, indicarà el termini de 10 dies per a esmena de defectes pels aspirants exclosos. Així mateix, en el dit termini es podrà presentar qualsevol reclamació pertinent pels interessats.
  
La publicació de l'esmentada resolució serà determinant dels terminis a efectes de possibles impugnacions o recursos.
  
Els errors de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es donarà publicitat d'això a través de la publicació en el tauler d'edictes de l'ajuntament o es notificarà individualment als directament afectats.
  
No obstant això, si per error material o una altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'aquest, per mitjà de còpia de la sol·licitud segellada en l'oficina receptora, a proposta del tribunal reunit a l'efecte amb anterioritat al començament del primer exercici, fent-ho constar en acta i s'elevarà a l'Alcaldia que resoldrà definitivament sobre l'admissió o exclusió que ho comunicarà per al seu coneixement i efectes al tribunal, notificant-ho als interessats, quedant sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
President: el de la corporació o membre de la mateixa en qui delegue.
  
Secretari: el secretari general de la corporació o funcionari de la mateixa en qui delegue.
  
Vocals:
  
- Un representant de l'administració del Consell designat per la Conselleria de Justícia i Administracions Públiques de la Generalitat Valenciana.
  
- Un funcionari de carrera de l'Ajuntament amb titulació igual o superior a la requerida per a la plaça que es convoca nomenat pel President de la Corporació.
  
- Un representant del personal de l'Ajuntament de titulació igual o superior a la requerida per a la plaça que es convoca designat conjuntament per les centrals sindicals que formen part de la Comissió Negociadora de l'Ajuntament.
  
La designació dels membres del tribunal inclourà la dels respectius suplents.
  
Als efectes del que disposa l'annex IV del Reial Decret 236/1988, de 4 de març, el tribunal que actue en esta prova selectiva tindrà la categoria quinta de les arreplegades en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i caldrà, en tot cas, la del president i del secretari o dels que els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellaren, el tribunal per mitjà del seu president podrà disposar la incorporació al mateix amb caràcter temporal assessors per a col·laborar en el desenrotllament del procés selectiu davall la direcció del tribunal tenint la consideració de vocals. El seu nomenament, si es donara el cas, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, resolent, en cas d'empat, el vot del que actue com a president.
  
Els membres del tribunal podran ser recusats pels aspirants de conformitat amb el que preveu l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de les proves selectives s'anunciaran en la publicació de la resolució, que aprove la llista d'admesos i exclosos, que es refereix la base setena.
  
Una vegada realitzat l'últim exercici de la fase d'oposició, junt amb el resultat d'aquest, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils presenten la documentació acreditativa dels mèrits previstos en la convocatòria, els quals seran referits a la data de presentació de les instàncies.
  
Després de la baremació dels mèrits, el tribunal publicarà la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i esmenes, el tribunal elevarà a l'Alcaldia Presidència la relació d'aspirants aprovats, segons el que disposa la base onze.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en crida única. Llevat de casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, i quedarà en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es poden realitzar conjuntament, es determinarà per l'ordre alfabètic dels cognoms d'aquests.
  
El tribunal podrà requerir en qualsevol moment als aspirants que acrediten la seua identitat, els quals hauran d'anar proveïts del document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si hi hagueren per rigorós ordre de puntuació aconseguida, i elevarà l'esmentada relació a l'Alcaldia Presidència, i remetrà a aquesta també l'acta de l'última sessió, sense que es puga aprovar ni declarar que han superat aquest procediment selectiu un nombre superior d'aspirants al de places convocades.
  
No obstant això, els aspirants que hagen superat els exercicis de l'oposició i no siguen seleccionats per a ser contractats, compondran una borsa de treball de conserges en previsió de possibles contingències, vacants, baixes, etc., en el que les crides es portaran a terme per ordre de puntuació.
  
Dotze. Presentació de documents
  
L'aspirant proposat pel tribunal, haurà d'aportar davant de la corporació dins del termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena d'aquesta convocatòria:
  
- Certificat de naixement.
  
- Fotocòpia del document nacional d'identitat acompanyada de l'original per a la seua compulsa.
  
- Certificat mèdic oficial acreditatiu de no patir cap malaltia o defecte físic que l'impossibilite per al normal exercici de la funció.
  
- Declaració jurada de no haver estat separat, per mitjà d'expedient disciplinari, del servici de l'estat, administració local, ni trobar-se inhabilitat per a l'exercici de la funció.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se sotmés en causa d'incompatibilitat o incapacitat.
  
Els aspirants proposats que tinguen la condició de funcionari de carrera quedaran exempts de justificar documentalment les condicions generals a què es refereix la base cinquena que ja hagueren sigut provades per a obtindre el seu anterior nomenament. En tot cas hauran de presentar original i fotocòpia per a compulsar del seu nomenament com a funcionari de carrera i títol acadèmic exigit.
  
Els que dins del termini indicat i llevat de cas de força major, no presentaren la documentació no podran ser contractats, i donaran lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjuí de la responsabilitat que poguera haver incorregut per falsedat en la instància.
  
En el cas que l'aspirant fora exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos a aquells que havent superat les proves estiguen fora pel límit establit en la base primera.
  
Tretze. Contractació i període de prova
  
Complits els requisits precedents, i en el termini de 20 dies, se subscriurà contracte laboral de duració indefinida amb l'aspirant proposat, segons el que estableix l'article 15 de l'Estatut dels Treballadors.
  
L'aspirant proposat haurà de superar un període de prova d'un mes, de conformitat amb el que disposa l'article 14 de l'E.TT.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en les presents bases.
  
Quinze. Normativa i recursos
  
La convocatòria es regirà en allò no previst per aquestes bases d'acord amb el que estableixen la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1995, pel qual s'aprova el text refós de la Llei de Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià; Reial Decret 364/1995, de 10 de març, i la resta de disposicions legals vigents en la matèria. La present convocatòria, bases, actes administratius que es deriven d'aquesta i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Setze. Publicitat
  
Les presents bases es publicaran en el Butlletí Oficial de la Província de València, Diari Oficial de la Generalitat Valenciana i tauler d'anuncis municipal.
  
Disset. Exercicis de l'oposició
  
Primer exercici. Obligatori i eliminatori
  
Consistirà en la realització d'un test de 30 preguntes sobre coneixements relacionats amb el programa que apareix a continuació, amb una duració de 30 minuts.
  
Segon exercici. Obligatori i eliminatori
  
Consistirà en una prova objectiva de caràcter pràctic, dirigida a apreciar la capacitat dels aspirants per a realitzar tasques de manteniment senzilles i referides a les funcions pròpies del lloc de treball.
  
Els resultats de cada exercici es publicaran immediatament després de ser acordats pel tribunal en el tauler d'anuncis de l'ajuntament.
  
La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de 48 hores.
  
Divuit. Qualificació dels exercicis
  
Cadascun dels dos exercicis es qualificaran de zero a deu punts, i caldrà obtindre, per a superar-los, un mínim de cinc punts.
  
La puntuació final s'obtindrà sumant les puntuacions obtingudes en cadascun dels dos exercicis.
  
Dinou. Fase de concurs
  
Consistent en:
  
1. Experiència professional específica: es valorarà la realització de treballs propis de l'ofici, com a conserge, vigilant, o semblant, en funció del temps treballat en l'administració pública o en entitats privades, i aquest apartat es valorarà amb un màxim de 4 punts.
  
Es valorarà en raó de 0,08 punts per mes complet de servici, que es tindran en compte a partir de l'acreditació, com a mínim, d'un any complet de servicis en actiu en l'administració, o en empreses privades que s'hagen exercit funcions semblants a les de la plaça convocada.
  
Només seran tinguts en compte els certificats de servicis prestats en entitats privades, si en aquests estan clarament identificats el nom i cognoms i el càrrec de la persona que els firma, i a més consta una adreça i número de telèfon de l'entitat emissora d'aquests.
  
S'acompanyarà còpia compulsada dels contractes de treball i del corresponent certificat de la vida laboral de la Tresoreria de la Seguretat Social.
  
2. Aptituds per al lloc de treball. Cursos de formació i perfeccionament:
  
Es valoraran fins a un màxim de 2 punts els cursos de formació i perfeccionament específics, relacionats directament amb la plaça convocada, inclòs el coneixement en matèria d'informàtica. La valoració de cada curs s'efectuarà en funció de la seua duració, d'acord amb la següent escala:
  
a) De 100 o més hores: 2 punts.
  
b) De 50 o més hores: 1 punt.
  
c) De 20 o més hores: 0,50 punts.
  
Només es valoraran aquests cursos si foren convocats i organitzats per la universitat, instituts o centres oficials, o altres entitats, sempre que en aquest últim cas estiguen homologats per l'Institut Valencià de l'Administració Pública.
  
3. Coneixements del valencià: D'acord amb el que estableix la Junta Qualificadora de Coneixements del Valencià.
  
Nivell oral 0,40 punts
  
Nivell elemental 0,90 punts
  
Nivell mitjà 1,30 punts
  
Nivell superior 1,75 punts
  
En el supòsit d'estar en possessió de distints nivells de coneixements, només es valorarà el títol de nivell superior.
  
4. Titulació acadèmica complementària a l'exigida.
  
Títol de Doctor, Llicenciat Universitari o equivalent: 1 punt
  
Títol de Diplomat Universitari o equivalent: 0,75 punts
  
Títol de Batxiller, FP 2 o equivalent: 0,50 punts
  
Títol de Graduat Escolar o equivalent: 0,25 punts
  
En el supòsit d'estar en possessió de distints títols, només es valorarà el títol de nivell superior.
  
Només seran tinguts en compte els mèrits al·legats documentalment per mitjà d'original o còpia autenticada.
  
3. Entrevista. Es valorarà fins a un màxim de 3 punts l'entrevista realitzada pel tribunal qualificador amb cadascun dels aspirants a fi d'apreciar els coneixements sobre les funcions a desenvolupar en la plaça que són objecte d'esta convocatòria. Aquesta entrevista es realitzarà en idioma valencià i tindrà una duració màxima de 15 minuts, la qual podrà versar sobre els aspectes que el tribunal desitge aprofundir del curriculum vitae de l'aspirant.
  
Determinada la puntuació obtinguda per cada aspirant en la fase de concurs, se sumarà als punts que en cada cas obtinga en la fase d'oposició , a l'efecte de fixar la puntuació definitiva.
  
Vint. Qualificació definitiva
  
La puntuació final s'obtindrà sumant les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent a la major puntuació obtinguda en la fase d'oposició i si persisteix l'empat aquest es dirimirà per la major puntuació aconseguida en els distints apartats del barem del concurs, pel mateix ordre en què figuren relacionats. De persistir l'empat s'atendrà a la major edat de l'aspirant.
  
Annex
  
Programa temari
  
Tema 1. Organització municipal. L'Ajuntament ple. L'alcalde. La Comissió de Govern. Les Comissions Informatives.
  
Tema 2. Servicis i dependències municipals: ubicació, funcions i activitats que s'exerceixen.
  
Tema 3. El personal al servici de les corporacions locals. El personal laboral.
  
Tema 4. Seguretat i salut en el treball: prevenció de riscos laborals. Elements de seguretat.
  
Tema 5. Funcions i obligacions d'un conserge respecte de les instal·lacions i material existent en un centre escolar.
  
Tema 6. Manteniment i conservació de les instal·lacions del centre escolar: avaries més freqüents i la seua reparació.
  
Tema 7. El control dels subministraments: aigua, llum, gasoil.